Nomes de menses

La nomes de menses en elefen segue la nomes costumal de linguas roman:


Janero - mense un, de Jano, la dio roman de portes
Febrero - mense du, de februlto, la mense per rituas de puri (februa) cual repara la pecas de la anio (Febrero ia es la mense final en la anio orijinal de la romanes)
Marto - mense tre, de Marte, la dio roman de gera (orijinal la mense prima de la anio)
April - mense cuatro, cisa de la parola per abri, per la abri de flores, o per Venus (Afrodite en elinica, Apru en etruscan)
Maio - mense sinco, de Maia, la diva elinica de fertilia (Bon Diva (Bona Dea) per la romanes)
Junio - mense ses, de Juno, la diva roman de femas, rena de la dios, e la sposa de Jupiter
Julio - mense sete (orijinal nomida quintilis), per Julio Cesar, la jeneral grande e tirano de la romanes
Agosto - mense oto (orijinal nomida sextilis), per Cesar Augusto, la Imperor prima de la Impero Roman
Setembre - mense nove, la mensa sete orijinal; la anio ia comensa orijinal a Marte
Otobre - mense des, la mense oto orijinal
Novembre - mense des-un, la mense nove orijinal
Desembre - mense des-du, la mense des orijinal

La plu linguas usa formas de esta nomes, ma txesce, lietuvisce, e suomi usa sua propre nomes vea. Per esemplo, la menses en txesce, lietuvisce, e suomi (con sinifias posible):

 Txesce  Lietuvisce  Suomi leden - jela   sausis - seca  tammikuu - cuerco, cor de inverno únor - lavabo   vasaris - (pensas de) estate helmikuu - perla de jela březen - la betul   kovas - la gralia  maaliskuu - tera nuda duben - la cuerco   balandis - la pijon  huhtikuu - boscas ardeda květen - la flor   gegužė - la cucu  toukokuu - semes červen - roja   birželis - la betul  kesäkuu - estate, aradi červenec - pos roja   liepa - la tilia  heinäkuu - feno srpen - la falxeta   rugpjūtis - corti la segal  elokuu - vive, colie září - brilia (la copula de servos)   rugsėjis - semi la segal  syyskuu - autono říjen - la copula de servos   spalis - lino  lokakuu - fango listopad - la cade de folias   lapkritis - folias cade   marraskuu - mor prosinec - un videta de lus   gruodis - un masa jelada  joulukuu - natal

Arabi usa un calendario antica lunal.

India ave du calendarios: la un es lunal, la otra es solal, e ambos ave nomes costumal. La menses de la calendario solal ave la nomes de la figures stelal de la ecuator sielal.

Xines, japanes e corean usa simple "mense un, mense du, etc". Esta es ance bon per parlores de elefen.

Vide ance Calendario de la Revolui Franses.

Categoria:Calendario